\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lombhullató Túra kiírása**

A Budapesti Diáksport Szövetség Diáktúra Bizottsága és a Budapesti Természetbarát Sportszövetség Ifjúsági Bizottsága által a 2017-18 tanévre **tervezett** eseménynaptárban szereplő

Lombhullató Túráját

**2017. november 11-én (szombaton)**

rendezi meg a Budai-hegységben, Biatorbágy-Páty-Budakeszi térségében.

A túratalálkozón bármely általános és középiskola természetjáró csapatára vagy egyéni túrázójára számítunk.

**Útvonal:** Biatorbágyról a zöld háromszögön Páty felé, a piros M úttal való találkozástól, a piros M ill a Szent Jakab zarándokúton Budakeszi széléig. A mamutfenyők érintésével a Budakeszi, Dózsa György térre.

**Táv**: kb. 11-12 km.

**Indítás:** Biatorbágy vasútállomásról **8.30-10.00** óráig folyamatosan.

**Megközelítése:** Budapest Déli pályaudvarról 8.20-kor, ill. 9.20-kor induló vonatokkal.

A vonatjegy ára, teljes áron, Déli pu-ról 465Ft, Kelenföldről 370Ft. (diákoknak fele)

**Cél:** Budakeszi, Dózsa György tér, ahol a résztvevőket egy pohár meleg teával fogadjuk.

Hazautazás: 22-es BKV busszal Széll Kálmán térig (Bp. határán túl van, kiegészítő jegy szükséges)

**A túra leírása:** a túra jelzett turistaúton, ill. zarándokúton halad. Több alkalommal kell vadvédelmi kerítés felett létrán átmenni.

Szintkülönbség: le 202m, felfelé 239m

Menetidő: kb. 4 óra

**Ajánlott felszerelés**: Budai-hegység (Cartográphia 6. számú) turistatérképe, tájoló, diákigazolvány, túrázásra alkalmas, időjárásnak megfelelő öltözet (esőkabát, túracipő), eü. csomag, ivóvíz.

**Egyéb tudnivalók:** A túra beszámít a **Budapest Diáktúrázója** **egyéni** versenybe és az **iskolák** **közötti** **éves pontversenybe** (jelenleg 35 pont minden célba-érkezett csapattag után)

Budapest, 2017. október 28.

# Kovács Dezső

a Diáktúra Bizottság vezetője